พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของสถาบันเทคโนโลยีการเกษตรแม่โจ้(ฉบับที่ 5)พ.ศ.2539--------------ภูมิพลอดุลยเดช ป.ร.ให้ไว้ ณ วันที่ 18 ตุลาคม พ.ศ.2539เป็นปีที่ 51 ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่าโดยที่เป็นการสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของสถาบันเทคโนโลยีการเกษตรแม่โจ้อาศัยอำนาจตามความในมาตรา 178 ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทยแก้ไขเพิ่มเติม (ฉบับที่ 5)พุทธศักราช 2538 และมาตรา 34 วรรคสามแห่งพระราชบัญญัติสถาบันเทคโนโลยีการเกษตร พ.ศ.2518 ซึ่งแก้ไขเพิ่มเติมโดยพระราชบัญญัติสถาบันเทคโนโลยีการเกษตร(ฉบับที่ 2) พ.ศ.2522 จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้ มาตรา 1 พระราชกฤษฎีกานี้เรียกว่าพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของสถาบันเทคโนโลยีการเกษตรแม่โจ้ (ฉบับที่ 5) พ.ศ.2539 มาตรา 2พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา 3 ให้ยกเลิกความในมาตรา 4แห่งพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่งของสถาบันเทคโนโลยีการเกษตร พ.ศ.2523ซึ่งแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของสถาบันเทคโนโลยีการเกษตรแม่โจ้(ฉบับที่ 4) พ.ศ.2536และให้ใช้ความต่อไปนี้แทน มาตรา 4ให้กำหนดปริญญาในสาขาวิชาและอักษรย่อสำหรับสาขาวิชาของสถาบันเทคโนโลยีการเกษตรแม่โจ้ ดังนี้ (1)สาขาวิชาเทคโนโลยีการเกษตร มีปริญญาสามชั้น คือ(ก) เอก เรียกว่า เทคโนโลยีการเกษตรดุษฎีบัณฑิต ใช้อักษรย่อทษ.ด.(ข) โท เรียกว่าเทคโนโลยีการเกษตรมหาบัณฑิต ใช้อักษรย่อทษ.ม.(ค) ตรี เรียกว่าเทคโนโลยีการเกษตรบัณฑิตใช้อักษรย่อทษ.บ. (2)สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด.(ข) โท เรียกว่าบริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่าบริหารธุรกิจบัณฑิตใช้อักษรย่อ นธ.บ. (3)สาขาวิชาภูมิสถาปัตยกรรมศาสตร์ มีปริญญาสามชั้น คือ(ก) เอก เรียกว่า ภูมิสถาปัตยกรรมศาสตรดุษฎีบัณฑิต ใช้อักษรย่อภ.สถ.ด.(ข) โท เรียกว่าภูมิสถาปัตยกรรมศาตรมหาบัณฑิตใช้อักษรย่อภ.สถ.ม.(ค) ตรี เรียกว่าภูมิสถาปัตยกรรมศาสตรบัณฑิตใช้อักษรย่อภ.สถ.บ. (4)สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่าวิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่าวิทยาศาสตรบัณฑิตใช้อักษรย่อ วท.บ. (5)สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่าวิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่าวิศวกรรมศาสตรบัณฑิตใช้อักษรย่อ วศ.บ. (6)สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่าศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ. ทั้งนี้ให้ระบุชื่อวิชาเอกในวงเล็บต่อท้ายปริญญาด้วย ถ้ามี มาตรา 4 ให้ยกเลิกความในมาตรา 5แห่งพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่งของสถาบันเทคโนโลยีการเกษตร พ.ศ.2523ซึ่งแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของสถาบันเทคโนโลยีการเกษตรแม่โจ้(ฉบับที่ 3) พ.ศ.2536และให้ใช้ความต่อไปนี้แทน มาตรา 5 ครุยวิทยฐานะของสถาบันเทคโนโลยีการเกษตรแม่โจ้มีสามชั้น คือ (1)ครุยดุษฎีบัณฑิต ทำด้วยผ้าหรือแพรสีดำเย็บเป็นเสื้อครุยยาวเหนือข้อเท้าประมาณ 15 เซนติเมตร หลังจีบ และจีบที่หัวไหล่ตัวเสือผ่าอกตลอด มีแถบผ้าหรือกำมะหยี่ สีเขียวเข้มกว้าง 10 เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อ แขนเสื้อกว้างและยาวตกข้อมือตอนกลางแขนเสื้อทั้งสองข้าง มีแถบผ้าหรือกำมะหยี่สีเขียวเข้มกว้าง 5 เซนติเมตรจำนวนสามแถบติดเรียงกัน โดยมีระยะห่าง5 เซนติเมตร ที่คอเสื้อมีพู่ทำด้วยผ้าหรือแพรสีดำด้านในทำด้วยผ้าหรือแพรสีเขียวสีขาว และสีเหลือง ขนาดเท่ากันมีแถบผ้าหรือกำมะหยี่สีเขียวเข้มกว้าง 8 เซนติเมตรทาบรอบคอปลายนอกของผ้าคล้องคอขลิบด้วยผ้าหรือแพรสีตามสีประจำคณะกว้าง 2เซนติเมตร ประกอบด้วยหมวกเป็นรูปสี่เหลี่ยมจัตุรัสยาวด้านละ24 เซนติเมตร ทำด้วยผ้าหรือแพรสีดำติดดุมสีดำที่กึ่งกลางหมวกหนึ่งดุมมีพู่ทำด้วยดิ้นสีทองยาว 22เซนติเมตร (2) ครุยมหาบัณฑิตเช่นเดียวกับครุยดุษฎีบัณฑิต แต่ตอนกลางแขนเสื้อทั้งสองข้างมีแถบผ้าหรือกำมะหยี่สีเขียวเข้มกว้าง 5เซนติเมตร จำนวนสองแถบติดเรียงกันโดยมีระยะห่างกัน 5 เซนติเมตร และหมวกมีพู่ทำด้วยดิ้นสีตามสีประจำคณะยาว 22 เซนติเมตร (3) ครุยบัณฑิตเช่นเดียวกับครุยดุษฎีบัณฑิต แต่ตอนกลางแขนเสื้อทั้งสองข้างมีแถบผ้าหรือกำมะหยี่สีเขียวเข้มกว้าง 5เซนติเมตร จำนวนหนึ่งแถบและหมวกมีพู่ดำด้วยดิ้นสีตามสีประจำคณะยาว 22 เซนติเมตรมาตรา5 ให้ยกเลิกความในมาตรา 6แห่งพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่งของสถาบันเทคโนโลยีการเกษตร พ.ศ.2523และให้ใช้ความต่อไปนี้แทน มาตรา 6 สีประจำคณะมีดังนี้ (1)คณะผลิตกรรมการเกษตร สีเหลืองข้าวโพด (2)คณะธุรกิจการเกษตร สีฟ้า (3)คณะวิทยาศาสตร์สีส้มผู้รับสนองพระบรมราชโองการบรรหาร ศิลปอาชา นายกรัฐมนตรี------------------------------------------------------------หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากสถาบันเทคโนโลยีการเกษตรแม่โจ้ได้เปิดสอนสาขาวิชาภูมิสถาปัตยกรรมศาสตร์สาขาวิชาวิศวกรรมศาสตร์ และสาขาวิชาศิลปศาสตร์รวมทั้งได้จัดตั้งคณะวิทยาศาสตร์ เพิ่มขึ้นสมควรกำหนดปริญญาในสาขาวิชาอักษรย่อสำหรับสาขาวิชาสำหรับสาขาวิชา และสีประจำคณะดังกล่าวตลอดจนสมควรแก้ไขเพิ่มเติมลักษณะของครุยวิทยาฐานะให้เหมาะสมยิ่งขึ้นด้วยจึงจำเป็นต้องตราพระราชกฤษฎีกานี้